Бескиды

Бескиды — незвязны хребты во вонкашном пасмѣ Карпат, од Чехословакии по Украину.Трёшников А.Ф., с. 69.

Дефиниция
Бескид — часто стрѣчана назва горы в Карпатах. Тота назва ся нерѣдко хоснуе и про групы гор, ай в тых припадах, коли их меджи не суть выразно окреслены.Révai nagy lexikona, том 3, с. 219.

Подля Юрия Венелина, бескиды суть найвысшы хребты, котры покрыты лѣсом.

Мадярскый географ академик Янош Гунфалви означав Бескиды яко горны ланцы, што тягнуть ся вздовж сѣверных границь историчного Мадярского кральовства од Шлезии по Галичину.

Характеристика
Роздѣлѣня
Бескиды роздѣляють на Западны и Восточны. Найвысша точка Западных Бескидох — Бабя Гура, 1725 м н.м. (Оравскы Бескиды, Словакия, Бескид Живецки, Польща), Восточных — Пикуй 1408 м н.м. Зложены переважно флишом. Суть то плосковершинны масивы з невысокыма перелазами меджи нима, примѣром може быти Дукля в Восточных Бескидах.

Ку Восточным Бескидам односять:  Бещады (Польща), Буковскы Верхы (Словакия), Верховинскый вододѣл (Украина). Иншы односять ку Западным Бескидам.

Границѣ
Западнов границьов суть Моравско-Шлезскы Бескиды з найвысшов точков Велькый Полом, 1067 м н.м. (Чехия, Словакия). Восточна границя — понятя цѣлком непевне, котре в едных жерелах односять на Шаришско-Земплинску часть Лѣсистых Карпат, а в иншых на Бережску, найвысша точка Гусля,  1408 м н.м. Непевность ся выказуе и в назвах: на украинской сторонѣ Бескидами называють не Верховинскый вододѣл, продовжѣня Буковскых Верхох, а горы, што суть на сѣвер од него. Зась в польской картографии  Верховинскый вододѣл называють Восточныма Бещадами.
 Западны Бескиды  Найвысша точка  Вышка  Держава Моравско-Шлезскы Бескиды    Велькый Полом  1067 м н.м.  Чехия Кысуцкы Бескиды  Велька Рача  1236 м н.м.  Словакия Бескид Шлезскый  Скжычне  1257 м н.м.  Польща Бескид ЖивецкиОравске Бескиды  Бабя Гура  1725 м н.м  ПольщаСловакия Бескид Малый  Чупель  930 м н.м  Польща Бескид Высповый  Могелиця   1170 м н.м  Польща Бескид Сондецкый  Радзейова  1266 м н.м  Польща Низкы БескидыБескид Низкый  Бусов  1002 м н.м  СловакияПольща
 Восточны Бескиды  Найвысша точка  Вышка  Держава Бещады    Тарниця  1346 м н.м.  Польща Буковскы Верхы   Кременець  1221 м н.м.  Словакия Верховинскый вододѣл   Пикуй 1408 м н.м.  Украина Саноцко-Турчанскы Бескиды  Магура Ломнянска  1022 м н.м.  Украина Сколевскы Бескиды  Магура  1363 м н.м.  Украина

Жерела и одказы
 Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
 Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

Референции

Катеґорія:Карпаты